তৃণমূল বিধায়কের গলায় এই সুর শুনে সকলেই তখন স্তম্ভিত। কিন্তু বাকিদের আকস্মিকতার ঘোর কাটিয়ে ওঠার আগেই রবিরঞ্জনবাবু আবারও বলেন, ‘ উচ্চশিক্ষার টাকা আসে। কিন্তু সরকার কাজ করে না।‘
 নিজস্ব প্রতিবেদন: ‘উচ্চশিক্ষার জন্য টাকা আসে, কিন্তু সরকার কাজ করে না।‘  বিধানসভায় আচমকাই বেফাঁস মন্তব্য বর্ধমান দক্ষিণ কেন্দ্রের তৃণমূল বিধায়ক রবিরঞ্জন চট্টোপাধ্যায়ের। রবিরঞ্জনবাবু বলেন, ‘কিছু কিছু সময়ে এমন কিছু খারাপ ঘটনা শিক্ষাক্ষেত্রে ঘটছে, তাতে আমাদের দুঃখ  হয়। এসব বিষয়গুলো দেখা উচিত।‘  তৃণমূল বিধায়কের গলায় এই সুর শুনে সকলেই তখন স্তম্ভিত। কিন্তু বাকিদের আকস্মিকতার ঘোর কাটিয়ে ওঠার আগেই রবিরঞ্জনবাবু আবারও বলেন, ‘ উচ্চশিক্ষার টাকা আসে। কিন্তু সরকার কাজ করে না।‘ রবিরঞ্জনবাবু বলেন, ' কোয়ালিটি এডুকেশনের জন্য রাজ্য সরকারের প্রচেষ্টা কি তা চোখে পড়ছে না। যে টা হচ্ছে তা হল ন্যাক।  সেটা ইউ জি সির। রাজ্য সরকার কি করছে?  শুধু টাকা খরচ করাটাই সরকারের একমাত্র কাজ নয়। টাকাতো সরকার কে দিতেই হবে। কিন্তু উচ্চশিক্ষার মান উন্নয়ন না করা গেলে তার কোন মানে হয় না।' এরপর তাঁর সংযোজন, 'প্রেসিডেন্সি তৈরি হয়েছিল শিক্ষন ও কলিকাতা বিশ্ববিদ্যালয় হয়েছিল গবেষনার জন্য। এখন তার মান অনেকটাই কমেছে। শিক্ষামন্ত্রী চেষ্টা করছেন না এমনটা বলছি না।কিন্তু চেষ্টার কোন সুফল দেখতে পাচ্ছি না।' অধিবেশন কক্ষে খোদ তৃণমূল বিধায়কের এহেন বিস্ফোরক অভিযোগ নয়া জল্পনা তৈরি হয়েছে। রবিরঞ্জনবাবুর এই মন্তব্য সরকারের অস্বস্তি বাড়াল বলেই মনে করছে অভিজ্ঞমহল। তবে তিনি কী ইঙ্গিত করতে চেয়েছেন, তা নিয়েও চলছে জল্পনা।